ai4bharat/Pralekha huggingface dataset:
సాంస్కృతిక మంత్రిత్వ శాఖ
హంపిలో రేపు భారతీయ ఆలయ వాస్తుశిల్పం 'దేవయాతనం'పై అరుదైన సదస్సు ప్రారంభించనున్న కేంద్ర సాంస్కృతిక శాఖ మంత్రి, శ్రీ జి. కిషన్ రెడ్డి
సదస్సులో ఆలయ తాత్విక, మత, సామాజిక, ఆర్థిక, సాంకేతిక, శాస్త్రీయ, కళ మరియు నిర్మాణ అంశాలపై చర్చలు
ముఖ్యాంశాలు:
· నగారా, వేసారా, ద్రావిడ, కళింగ వంటి ఆలయ వాస్తుశిల్పం లోని వివిధ ఆకృతులు మరియు శైలులు చర్చించనున్న పండితులు
· హంపి పట్టాభిరామ దేవాలయంలో జరగనున్న సదస్సు ప్రారంభోత్సవం
ఆజాదీ కా అమృత్ మహోత్సవంలో భాగంగా కేంద్ర సాంస్కృతిక మంత్రిత్వ శాఖకు చెందిన ఆర్కియోలాజికల్ సర్వే ఆఫ్ ఇండియా) ఆధ్వర్యంలో 2022 ఫిబ్రవరి 25 - 26 తేదీలలో ' దేవయాతనం - భారతీయ ఆలయ వాస్తుశిల్పం చరిత్ర' అనే అంశంపై కర్ణాటకలో హంపిలో రెండు రోజుల అంతర్జాతీయ సదస్సును నిర్వహిస్తోంది. కేంద్ర సాంస్కృతిక, పర్యాటక శాఖ మంత్రి శ్రీ జి కిషన్రెడ్డి సదస్సును ప్రారంభిస్తారు. కేంద్ర సాంస్కృతిక శాఖ సహాయ మంత్రి శ్రీ అర్జున్ రామ్ మేఘ్వాల్ వర్చువల్గా సదస్సులో ప్రసంగిస్తారు.
దేవాలయానికి సంబంధించిన తాత్విక, మత, సామాజిక, ఆర్థిక, సాంకేతిక, శాస్త్రీయ, కళ మరియు నిర్మాణ ఆంశాలను ఈ సదస్సులో చర్చిస్తారు. నగారా, వేసారా, ద్రవిడ, కళింగ తదితర కాలాల్లో జరిగిన ఆలయాల నిర్మాణ నాటి ఆలయ నిర్మాణ శైలి పరిణామం మరియు అభివృద్ధి పై పరిశోధనలు చేపట్టేందుకు అవసరమైన చర్యలను సదస్సులో చర్చిస్తారు.
హంపి పట్టాభిరామ ఆలయంలో ప్రారంభ సమావేశం జరుగుతుంది. విద్యాపరమైన సదస్సులు హంపిలోని కన్నడ విశ్వవిద్యాలయంలోని ఆడిటోరియంలో జరుగుతాయి. భారత దేశంలో ప్రసిద్ధి చెందిన వివిధ దేవాలయాలకు సంబంధించిన వివిధ అంశాలపై ఈ సదస్సులో ప్రముఖ పండితులు చర్చిస్తారు. దేవాలయం- నిరాకారం నుంచి రూపం వరకు, ఆలయం- ఆలయ నిర్మాణ పరిణామం, దేవాలయం-ప్రాంతీయ అభివృద్ధి, శైలులు, దేవాలయం-కళ, సంస్కృతి, విద్య, పరిపాలన మరియు ఆర్థిక వ్యవస్థ, దేవాలయం-పర్యావరణ పరిరక్షణ, దేవాలయం- ఆగ్నేయాసియాలో సంస్కృతి వ్యాప్తి లాంటి వివిధ అంశాలపై చర్చలు జరుగుతాయి.
పండితులు, భారతీయ చరిత్ర, పురావస్తు శాస్త్రం, సంస్కృతి మరియు వాస్తుశిల్పం విద్యార్థులకు మరియు సాధారణ ప్రజలకు ఈ సదస్సు ప్రయోజనకరంగా ఉంటుంది. దేశ వారసత్వ సంపద, సంస్కృతిపై పండితులు, ప్రజలు, విద్యార్థులకు ఆసక్తి కల్పించి వారసత్వాన్ని రక్షించుకుని గౌరవించే సాంప్రదాయాన్ని పెంపొందించాలన్న లక్ష్యంతో ఈ సదస్సును నిర్వహించడం జరుగుతుంది.
భారతీయ జీవితంలో ఆలయం ఎల్లప్పుడూ అంతర్భాగంగా ఉంది. ప్రతి దేవాలయానికి ఒక విశిష్టత ఉంది. ఆలయ నిర్మాణం అనేది ఉపఖండంలో మాత్రమే కాకుండా ఆగ్నేయ మరియు తూర్పు ఆసియా వంటి సమీప పొరుగు దేశాలలో కూడా ఒక పవిత్రమైన కార్యంగా గుర్తింపు పొందింది. దీనితో ఆలయ వాస్తుశిల్ప కళ మరియు సాంకేతికత భారతదేశం నుంచి ఇతర ప్రాంతాలకు ఎలా వ్యాపించింది మరియు ఈ కళ ఎలా సవరించబడింది అనేది ఆసక్తికరమైన అధ్యయనం అవుతుంది.
వివరాల కోసం ఇక్కడ క్లిక్ చేయండి:
(Visitor Counter : 135
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్-19 నేపథ్యంలో ఢిల్లీ లోని పేద కుటుంబాలకు పంపిణీ కోసం కేంద్రీయ భండార్ నిత్యావసర వస్తువులతో తయారుచేసిన 2,220 కిట్లను డాక్టర్ జితేంద్ర సింగ్ అందజేశారు.
కోవిడ్-19 మహమ్మారి విజృంభిస్తున్న నేపథ్యంలో, దేశంలో లాక్ డౌన్ ప్రకటించిన అనంతరం, గౌరవనీయులు భారత ప్రధానమంత్రి పిలుపు మేరకు, సిబ్బంది, ప్రజా పిర్యాదులు, పింఛన్లు మరియు డి.ఓ.ఎన్.ఈ.ఆర్. మంత్రిత్వ శాఖలు అనేక చర్యలు తీసుకుంటున్నాయి. సిబ్బంది మరియు శిక్షణ విభాగం  కింద పనిచేసే కేంద్రీయ భండార్, పేద కుటుంబాల కోసం " నిత్యావసర వస్తువుల కిట్" లను అందించాలనే ఒక వినూత్న కార్యక్రమాన్ని చేపట్టింది.
కోవిడ్-19 నేపథ్యంలో నిరుపేద కుటుంబాలకు పంపిణీ కోసం, నిత్యావసర వస్తువులతో కూడిన 2,200 కిట్స్ తో కూడిన ఒక కన్ సైన్మెంట్ ను ఈశాన్యప్రాంత అభివృద్ధి , ఎమ్.ఓ.ఎస్. పి.ఎం.ఓ.; సిబ్బంది, ప్రజా పిర్యాదులు, పింఛన్లు, అను ఇంధనం మరియు అంతరిక్ష శాఖల సహాయ మంత్రి  డాక్టర్ జితేంద్ర సింగ్ ఈ రోజు సంబంధిత అధికారులకు అందజేశారు. తొమ్మిది వస్తువులతో కూడిన ఈ కిట్ ఒక నిరుపేద కుటుంబానికి కొన్ని రోజుల అవసరాన్ని తీరుస్తుంది.
వీటిలో 1,700 కిట్లు సెంట్రల్ ఢిల్లీ జిల్లా సివిల్ లైన్స్ ఎస్.డి.ఎం. కు డాక్టర్ సింగ్ అందజేశారు. కాగా, మిగిలిన 500 కిట్లను డి.ఎం.  కు అందజేస్తారు.
పేదకుటుంబాలకు పంపిణీ కోసం కేంద్రీయ భండార్ మొత్తం 2,200 కిట్లు తయారుచేసింది.
• ఒక్కొక్క నిత్యావసర వస్తువుల కిట్ లో దిగువ పేర్కొన్న ఆహార పదార్ధాలు ఉన్నాయి :
1. బియ్యం - 3 కేజీలు.
2. గోధుమ పిండి - 3 కేజీలు.
3. పప్పు - 2 కేజీలు.
4. వంట నూనె - 1 లీటరు.
5. అటుకులు - 500 గ్రాములు.
6. ఉప్పు - 1 కేజీ.
7. స్నానాల సబ్బు - ఒకటి.
8. బట్టలు ఉతికే సబ్బు - ఒకటి.
9. బిస్కట్లు - 3 ప్యాకెట్లు.
<><><><><>
(Visitor Counter : 132
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
వ్యవసాయ చట్టాలపై రైతులను స్వార్థ ప్రయోజనాల ద్వారా తప్పుదారి పట్టిస్తున్నారు: డాక్టర్ జితేంద్ర సింగ్
కొత్త వ్యవసాయ చట్టాల ద్వారా తీసుకువచ్చిన చట్టం ప్రకారం కాంట్రాక్టు ఒప్పందం పంటల కోసమే తప్ప భూమి కోసం కాదని కేంద్ర మంత్రి డాక్టర్ జితేంద్ర సింగ్ ఈ రోజు స్పష్టం చేశారు, రైతులు నమ్మకాన్ని వేరే ఆలోచనలతో తప్పుదారి పట్టిస్తున్నారని ఆరోపించారు.
మోడీ ప్రభుత్వం తీసుకువచ్చిన రైతు చట్టాలకు మద్దతుగా, కాంగ్రెస్ పార్టీ వ్యాప్తి చేస్తున్న తప్పులకు వ్యతిరేకంగా తన లోక్సభ నియోజకవర్గం నుండి ప్రచారం ప్రారంభించిన డాక్టర్ జితేంద్ర సింగ్, కతువా మరియు ఉధంపూర్ జిల్లాల ప్రాంతాలు, సరిహద్దు గ్రామాల పార్టీ కార్యకర్తలు, సర్పంచ్లు మరియు బిడిసి చైర్మన్లను ఉద్దేశించి ప్రసంగించారు. .
ఆశ్చర్యం ఏమిటంటే, సాధారణ రైతు సంతృప్తి చెందాడు, అతనికి ఎటువంటి భయాలు లేనప్పటికీ, ఇది రాజకీయంగా ప్రేరేపించబడిన కొన్ని ఆసక్తులు, వ్యవసాయంలో పరిజ్ఞానం లేదా వాటా లేదు, కాని తప్పుదారి పట్టించే ప్రయత్నం చేయడం ద్వారా లాభం పొందే ప్రయత్నం చేస్తు, రైతులను తప్పుదోవ పట్టిస్తున్నారని అన్నారు. భారతదేశ వ్యవసాయ రంగం మరియు సామాన్య ప్రజల ప్రయోజనాల దృష్ట్యా, భావ సారూప్యం గల వారంతా బయటకు వచ్చి, తప్పుడు సమాచారంతో స్వార్థ శక్తుల హానికరమైన ప్రచారాన్ని గట్టిగా ఎదురుకోవాలని ఆయన అన్నారు.
రైతుల భూముల అమ్మకం, లీజు లేదా తనఖాను బిల్లు స్పష్టంగా నిషేధిస్తుండగా, రైతుల భూమిని కొంతమంది పెట్టుబడిదారులు స్వాధీనం చేసుకుంటారనే ప్రశ్న ఎక్కడ ఉంది? అని డాక్టర్ జితేంద్ర సింగ్ ప్రశ్నించారు. ఈ ఒప్పందం భూమి కోసం కాకుండా పంటల కోసమే ఉంటుందని బిల్లు స్పష్టంగా పేర్కొంది.
అంతేకాకుండా, రైతులతో కాంట్రాక్ట్ ఒప్పందం నిర్ణీత ధరను పొందడం కోసం అని డాక్టర్ జితేంద్ర సింగ్ అన్నారు. ఇది మాత్రమే కాదు, కొత్త చట్టం రైతులకు ఏ సమయంలోనైనా ఎటువంటి జరిమానా లేకుండా కాంట్రాక్టు నుండి వైదొలగడానికి సదుపాయాన్ని కల్పిస్తుందని ఆయన అన్నారు. చట్టాలలో ఎటువంటి సూచన కనిపించని వివాదాస్పదమైన ఊహాత్మక సమస్యలను ప్రతిపక్షాలు లేవనెత్తుతున్నాయని డాక్టర్ జితేంద్ర సింగ్ ఆరోపించారు. . ఉదాహరణకు, ఎంఎస్పి సదుపాయం ఏ సమయంలోనైనా తొలగిస్తున్నట్టు ఎక్కడా ప్రస్తావించబడలేదని, ఇంకా కాంగ్రెస్ పార్టీ, మరికొంతమంది, అమాయక రైతుల మనస్సులలో తప్పుడు భయాలను సృష్టించడానికి ప్రయత్నిస్తున్నారని ఆయన అన్నారు.
డాక్టర్ జితేంద్ర సింగ్ పార్టీ సహచరులకు ప్రతి గ్రామంలోని ప్రతి రైతు వద్దకు చేరుకోవాలని, మరియు ఆ రైతుపై పెద్ద కుట్ర జరిగిందని వివరించాలని విజ్ఞప్తి చేశారు. దీనివల్ల ప్రధానమంత్రి నరేంద్ర మోడీ ప్రవేశపెట్టిన అపారమైన సంక్షేమ కార్యక్రమాలను వ్యవసాయ సమాజం పొందటానికి వీలుంటుందని ఆయన అన్నారు.
<><><>
(Visitor Counter : 91
మానవ వనరుల అభివృద్ధి మంత్రిత్వ శాఖ
వడనగర్ జెఎన్విలో బహుళార్ధక హాల్ను ప్రారంభించనున్న శ్రీ ధర్మేంద్ర ప్రధాన్
గుజరాత్లోని వడనగర్లోని జవహర్ నవోదయ విద్యాలయలో బహుళార్థక హాల్ను కేంద్ర విద్య, స్కిల్ డెవలప్మెంట్ మంత్రి శ్రీ ధర్మేంద్ర ప్రధాన్ ప్రారంభించనున్నారు.
ఈ ప్రాంతంలో విద్య సంబంధించిన ఇతర చొరవలను కూడా మంత్రి సమీక్షించనున్నారు. రాష్ట్ర ప్రభుత్వ అధికారులతో ఆయన భేటీ కానున్నారు.
ప్రధాన మంత్రి కార్యాలయం
ఓనం అంతర్జాతీయ పండగగా మారుతోందని, మన్ కీ బాత్ ప్రసంగంలో చెప్పిన ప్రధానమంత్రి
ప్రధానమంత్రి శ్రీ నరేంద్ర మోదీ ఈరోజు తన మన్ కీ బాత్ ప్రసంగంలో ఓనం పండుగ గురించి ప్రస్తావించారు. ఈ పండుగ చింగం నెలలో వస్తుందని ఆయన అన్నారు. ఈ సందర్భంగా ప్రజలు కొత్త వస్తువులు కొనుగోలు చేస్తారని, తమ ఇళ్లను అందంగా అలంకరించుకుంటారని పూకలమ్ తయారు చేసుకుంటారని, ఓనమం -సాదియ తో ఆనందిస్తారని ఆయన అన్నారు.
ఒనం పండుగ ఇప్పుడు అంతర్జాతీయ పండుగగా మారుతున్నదని, ఓనం స్ఫూర్తి దూర ప్రాంతంలోని విదేశాలకు కూడా చేరిందని ఆయన అన్నారు.
ఓనం వ్యవసాయంతో ముడిపడిన పండుగ అని, గ్రామీణ ఆర్థిక వ్యవస్థకు ఇది ఒక కొత్త ప్రారంభంగా ఉంటుందని ఆయన అన్నారు. రైతులకు గల ఎలాంటి పరిస్థితులనైనా ఎదుర్కొనే ధైర్యమే సమాజానికి జీవనోపాధి కల్పిస్తున్నదని ఆయన అన్నారు. కరోనా కష్టకాలంలోనూ రైతులు పంట సాగును పెంచారని అన్నారు. అన్నదాతను వేదాలు కూడా ప్రస్తుతించాయని ఆయన ఈ సందర్బంగా గుర్తుచేశారు. రైతుల కృషికి శాల్యూట్ చేస్తున్నట్టు ప్రధానమంత్రి చెప్పారు.
ప్రధాన మంత్రి కార్యాలయం
భారత్-బంగ్లా ‘ఫ్రెండ్షిప్ పైప్లైన్’కు వర్చువల్ మార్గంలో
రెండు దేశాల ప్రధాన మంత్రులసంయుక్త ప్రారంభోత్సవం
భారత్-బంగ్లా ‘ఫ్రెండ్షిప్ పైప్లైన్’కు 2023 మార్చి 18న భారత కాలమానం ప్రకారం సాయంత్రం 5:00 గంటలకు రెండు దేశాల ప్రధానమంత్రులు శ్రీ నరేంద్ర మోదీ, షేక్ హసీనా వీడియో కాన్ఫరెన్స్ సదుపాయం ద్వారా సంయుక్త ప్రారంభోత్సవం చేస్తారు. ఇది రెండు దేశాల సరిహద్దుల మీదుగా నిర్మించనున్న తొలి ఇంధన పైప్లైన్ కావడం ఈ సందర్భంగా గమనార్హం. భారత కరెన్సీలో రూ.377 కోట్ల అంచనా వ్యయంతో నిర్మించిన ఈ ప్రాజెక్టులో బంగ్లాదేశ్ వాటా రూ.285 కోట్లు కాగా, భారత్ ఆ మొత్తాన్ని తనవాటా ఆర్థిక సాయం కింద అందజేస్తుంది.
ఈ పైప్లైన్ ఏడాదికి మిలియన్ మెట్రిక్ టన్నుల  హై స్పీడ్ డీజిల్ రవాణా సామర్థ్యంగలది కాగా, తొలివిడతలో ఉత్తర బంగ్లాదేశ్లోని ఏడు జిల్లాలకు ఇంధన సరఫరా చేస్తుంది. బారత్ – బంగ్లాదేశ్ ఫ్రెండ్షిప్ పైప్లైన్ కార్యకలాపాల ప్రారంభంతో భారత్ నుంచి బంగ్లాదేశ్కు సుస్థిర, విశ్వసనీయ, చౌక, పర్యావరణహిత రవాణా పద్ధతిలో హై స్పీడ్ డీజిల్ సరఫరా అవుతుంది. దీంతోపాటు రెండు దేశాల మధ్య ఇంధన భద్రత సహకారం మరింత విస్తరిస్తుంది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
డిజిటల్ పరివర్తన కోసం జనాభా స్థాయి లో అమలుపరచిన ఫలప్రదమైనటువంటిడిజిటల్ సాల్యూశన్స్ ను శేర్ చేసే రంగం లో సహకారానికి గాను భారతదేశాని కి మరియు ఎంటీగువా& బార్ బుడా కు కుమధ్య ఎంఒయు పై సంతకాల కు ఆమోదం తెలిపిన మంత్రిమండలి
పాప్యులేశన్ స్కేల్ ఫార్ డిజిటల్ ట్రాన్స్ ఫర్ మేశన్ లో అమలు పరచిన ఫలప్రదమైనటువంటి డిజిటల్ సాల్యూశన్స్ ను శేర్ చేయడం లో సహకారానికి గాను భారతదేశం గణతంత్రాని కి చెందిన ఎలక్ట్రానిక్స్ & ఇన్ ఫర్ మేశన్ టెక్నాలజీ మంత్రిత్వ శాఖ కు మరియు ఎంటీగువా & బార్ బుడా కు చెందిన ఇన్ ఫర్మేశన్, కమ్యూనికేశన్స్ టెక్నాలజీస్, యుటిలిటీస్ ఎండ్ ఎనర్జీ మంత్రిత్వ శాఖ కు మధ్య 2023 జూన్ 13 వ తేదీ న సంతకాలైన అవగాహన పూర్వక ఒప్పంద పత్రాని  కి గౌరవీయ ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రిమండలి ఆమోదాన్ని తెలిపింది.
ఈ ఎంఒయు ఇరు దేశాల లో డిజిటల్ పరివర్తనాత్మక కార్యక్రమాల ను అమలు చేయడం లో డిజిటల్ టెక్నాలజీ ఆధారిత సాల్యూశన్స్  ల ఆదాన ప్రదానాన్ని, ఇంకా సన్నిహిత సహకారాన్ని పెంపొందించాలి అనేది ఈ ఎమ్ఒయు యొక్క ఉద్దేశ్యం గా ఉంది. ఐటి రంగం లో ఉపాధి అవకాశాల కు దారితీసే మెరుగైన సహకారాన్ని ఈ ఎమ్ఒయు ఆశిస్తున్నది.
ఈ ఎమ్ఒయు ఉభయ పక్షాలు సంతకాలు చేసిన తేదీ నాటి నుండి అమలు లోకి వస్తుంది. ఈ ఎమ్ఒయు మూడు సంవత్సరాల పాటు అమలు లో ఉంటుంది.
డిజిటల్ పబ్లిక్ ఇన్ ఫ్రాస్ట్రక్చర్  రంగం లో జి2జి మరియు బి2బి ఈ రెండు విధాలైన ద్వైపాక్షిక సహకారాన్ని వృద్ధి చెందింప చేసుకోవడం జరుగుతుంది. ఈ ఎమ్ఒయు లో ప్రస్తావిస్తున్నటువంటి కార్యకలాపాల కు ఆయా పాలక యంత్రాంగాలు సాధారణ విధినిర్వహణ సంబంధి కేటాయింపుల నుండి ఆర్థిక సహాయాన్ని అందించడం జరుగుతుంది.
ఐసిటి రంగం లో ద్వైపాక్షిక మరియు బహుళ పాక్షిక సహకారాన్ని పెంపొందింప చేయడం కోసం అనేక దేశాల తో మరియు బహుళ పక్ష ఏజెన్సీల తో సమన్వయాన్ని ఎమ్ఇఐటివై నెలకొల్పుకొన్నది. ఈ క్రమం లో, ఎమ్ఇఐటివై సమకక్షః సంస్థలతో, ఏజెన్సీల తో కలసి అనేక ఎంఒయు లు/ఎంఒసి లు/ ఒప్పందాలు కుదుర్చుకొంది. ఇది దేశాన్ని డిజిటల్ మాధ్యం పరం గా సాధికారిత కలిగినటువంటిది గా మరియు జ్ఞాన ప్రధానమైన ఆర్థిక వ్యవస్థ గా తీర్చిదిద్దడానికి గాను భారతదేశం ప్రభుత్వం చేపడుతున్న డిజిటల్ ఇండియా, ఆత్మనిర్భర్ భారత్, మేక్ ఇన్ ఇండియా ల వంటి వివిధ కార్యక్రమాలకు అనుగుణం గా ఉంది. ఈ పరివర్తనాత్మక క్రమం లో, పరస్పర సహకారాన్ని పెంపొందింప చేసుకొనే ధ్యేయం తో వ్యాపార అవకాశాల ను అన్వేషించవలసిన , ఉత్తమ అభ్యాసాల ను శేర్ చేసుకోవలసిన, డిజిటల్ రంగం లో పెట్టుబడుల ను ఆకర్షించవలసిన అవసరం ఎంతైనా ఉంది.
గత కొన్ని సంవత్సరాలు గా భారతదేశం డిజిటల్ పబ్లిక్ ఇన్ ఫ్రాస్ట్రక్చర్  అమలు లో తన నాయకత్వాన్ని చాటుకొంటూ వచ్చింది. అంతేకాకుండా, కోవిడ్ మహమ్మారి కాలం లో సైతం ప్రజల కు సేవల ను ఫలప్రదం గా అందించింది. దీనితో అనేక దేశాలు భారతదేశం యొక్క అనుభవాల నుండి తాము ప్రయోజనాల ను పొందాలన్న ఆసక్తి ని కనబరచాయి, అందుకోసం భారతదేశం తో ఎమ్ఒయు లను కుదుర్చుకొంటున్నాయి.
ఇండియా స్టేక్ సొల్యూశన్స్ అనేది భారతదేశం అభివృద్ధి పరచి, అమలు చేసిన డిపిఐ లలో ఒక భాగం; సార్వజనిక సేవల లభ్యత మరియు అందజేత కు ఇది మార్గాన్ని సుగమం చేస్తుంది. వీటిని ఓపెన్ టెక్నాలజీస్ సాయం తో రూపుదిద్దడమైంది. ఏమైనా డిపిఐ లను నిర్మించడం లో ప్రతి దేశానికి తనదైన అవసరాలు మరియు సవాళ్ళు ఉన్నాయి. అయితే, దీని మౌలిక విధి నిర్వహణ సారూప్యమైంది గా ఉండడం తో దీనిలో ప్రపంచ సహకారాని కి ఆస్కారం ఉన్నది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 203.11 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 3.67 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
2,03,11,98,325
|
|
అందుబాటులోని నిల్వలు
|
|
3,67,68,140
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 203.11 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 3.67 కోట్లకు పైగా  డోసులు అందుబాటులో ఉన్నాయి.
కార్పొరేట్ వ్యవహారాల మంత్రిత్వ శాఖ
2017-18 ఆర్థిక సంవత్సరానికి, 'ఐఎల్&ఎఫ్ఎస్ ఫైనాన్షియల్ సర్వీసెస్ లిమిటెడ్' చట్టబద్ధ మదింపునకు సంబంధించి 'ఆడిట్ క్వాలిటీ రివ్యూ రిపోర్ట్'ను జారీ చేసిన 'ఎన్ఎఫ్ఆర్ఏ'
నేషనల్ ఫైనాన్సింగ్ రిపోర్టింగ్ అథారిటీ , 2017-18 ఆర్థిక సంవత్సరానికి, 'ఐఎల్&ఎఫ్ఎస్ ఫైనాన్షియల్ సర్వీసెస్ లిమిటెడ్'  చట్టబద్ధ మదింపునకు సంబంధించి 'ఆడిట్ క్వాలిటీ రివ్యూ రిపోర్ట్' ను జారీ చేసింది. ఈ కార్యక్రమానికి సంబంధించిన చట్టబద్ధ మదింపుదారు బీఎస్ఆర్&అసోసియేట్స్ ఎల్ఎల్పీ .
కంపెనీల చట్టం-2013లోని సెక్షన్ 132, ఎన్ఎఫ్ఆర్ఏ రూల్స్-2018కి అనుగుణంగా ఏక్యూఆర్ నిర్వహించారు. అకౌంటింగ్, ఆడిటింగ్ ప్రమాణాలకు అనుగుణంగా పనిచేసేలా సంస్థలను పర్యవేక్షించడానికి ఎన్ఎఫ్ఆర్ఏకు ఇది అవసరం.
ఐఎఫ్ఐఎన్ చట్టబద్ధ ఆడిటర్గా బీఎస్ఆర్ నియామకం చట్టవిరుద్ధమని ఏక్యూఆర్ఆర్లో ఎన్ఎఫ్ఆర్ఏ వెల్లడించింది. బీఎస్ఆర్ చేపట్టిన 'స్టాండర్డ్స్ ఆఫ్ ఆడిటింగ్'  అవసరాలకు అనుగుణంగా ఉన్న 'విఫల సందర్భాలు' ముఖ్యమైనవి. ఎస్ఏలకు అనుగుణంగా ఆడిట్ జరిగిందని ఆడిట్ నివేదిక ఇవ్వడానికి బీఎస్ఆర్కు అర్హత లేదు. తప్పుడు ప్రకటనలు, పాలన సంగతులు చూసేవారితో తగిన సంప్రదింపులు లేకపోవడం, సంబంధంలేని కారకాల ఆధారంగా మెటీరియాలిటీని నిర్ణయించడం వంటివి 'వైఫల్యాలకు' సంబంధించినవి. దీంతోపాటు, బీఎస్ఆర్ ఉపయోగించిన ఐటీ వేదికలో సంస్థాగత, నిర్మాణాత్మక లోపాలున్నాయని ఎన్ఎఫ్ఆర్ఏ నిర్ధరించింది.
ఏక్యూఆర్ఆర్కు సంబంధించి, కంపెనీల చట్టం-2013లోని సెక్షన్ 132 కింద క్రమశిక్షణ చర్యలు చేపట్టాల్సిన అవసరం ఉందా అని ఎన్ఎఫ్ఆర్ఏ పరిశీలిస్తుంది.
https://nfra.gov.in లో 'ఏక్యూఆర్ఆర్'ను చూడవచ్చు
(Visitor Counter : 129
ప్రధాన మంత్రి కార్యాలయం
అమెరికా అధ్యక్షుడు జో బైడన్ తో సమావేశమైన ప్రధానమంత్రి శ్రీ నరేంద్ర మోది
అమెరికా అధ్యక్షుడు జో బైడన్ తో ప్రధానమంత్రి శ్రీ నరేంద్ర మోది ఈరోజు టోక్యో లో సమావేశం అయ్యారు. సామరస్యపూర్వక వాతావరణంలో ఇద్దరు నాయకుల మథ్య చర్చలు జరిగాయి. రెండు దేశాలకు సంబంధించిన వివిధ అంశాలు చర్చకు వచ్చాయి. సమావేశం రెండు దేశాల మద్య సంబంధాలను మరింత బలోపేతం చేసే విథంగా జరిగాయి. 2021 సెప్టెంబర్ లో వాషింగ్టన్ లో ఇద్దరు నాయకులు చివరసారి వ్యక్తిగతంగా చర్చలు జరిపారు. ఆ తరువాత ఇద్దరు నాయకుల మద్య జి 20, కాప్ 26 సదస్సులో చర్చలు జరిగాయి. 2022 ఏప్రిల్ 11 న వీరిద్దరి మద్య వర్చువల్ విధానంలో చర్చలు జరిగాయి. భారతదేశం, అమెరికా దేశాల మద్య సంబంధాలు ప్రజాస్వామ్య విలువల సంరక్షణ, చట్ట నియమాలు, నిబంధనల అమలు, అంతర్జాతీయ నిబంధనల అమలుకు ప్రాధాన్యత ఇస్తూ అమలు జరుగుతున్నాయి. ద్వైపాక్షిక సంబంధాలు అమలు జరుగుతున్న తీరు పట్ల ఇరువురు నాయకులు సంతృప్తి వ్యక్తం చేశారు. పెట్టుబడి ప్రోత్సాహక ఒప్పందంపై సంతకాలు జరగడం పట్ల బైడన్,మోది హర్షం వ్యక్తం చేశారు. ఈ ఒప్పందం వల్ల భారతదేశం లో ఆరోగ్య సంరక్షణ, పునరుత్పాదక ఇంధనం, ఎస్ఎంఈ, మౌలిక సదుపాయాల రంగాల్లో అమెరికా డెవలప్ మెంట్ ఫైనాన్స్ కార్పొరేషన్ పెట్టుబడులు పెడుతుంది. ఇరుదేశాలు కీలకమైన, కొత్తగా అభివృద్థి చెందుతున్న సాంకేతిక అంశాలపై కలిసి పని చేయాలని నిర్ణయించాయి. ఈ రంగంలో మరింత సహకారంతో పని చేసేందుకు గల అవకాశాలను అన్వేషించాలని కూడా రెండు దేశాలు నిర్ణయించాయి. మేక్ ఇన్ ఇండియా, ఆత్మ నిర్భర్ భారత్  కార్యక్రమాల్లో పాల్గొని పెట్టుబడులు పెట్టాలని అమెరికా పారిశ్రామిక వర్గాలకు ప్రధానమంత్రి విజ్ఙప్తి చేశారు. దీనివల్ల రెండు దేశాలు ప్రయోజనం పొందుతాయని అన్నారు.
ఆరోగ్య రంగంలో సహకారాన్ని కొనసాగించాలని రెండు దేశాలు అంగీకారానికి వచ్చాయి. వాక్సిన్ అభివృద్థి, సంబంధిత రంగాలపై కుదిరిన ఒప్పందాన్ని 2027 వరకు కొనసాగించి బయో మెడికల్ రంగంలో సంయుక్త పరిశోధన లు చేపట్టే అంశంపై కూడా రెండు దేశాల మధ్య అవగాహన కుదిరింది.
రెండు దేశాల మధ్య సంబంధాలు మరింత బలోపేతం అయ్యేలా చూసేందుకు ఉన్నత విద్యారంగ అభివృద్థి కి సహకారం అందించాలని ప్రధానమంత్రి కోరారు. దీనివల్ల రెండు దేశాలకు ప్రయోజనం కలుగుతుందని ప్రధానమంత్రి అన్నారు.
దక్షిణ ఆసియా, ఇండో పసిఫిక్ ప్రాంతంలో పరస్పర ఆసక్తి కలిగిన ప్రాంతీయ అంశాలపై నాయకులు అభిప్రాయాలను అందజేసుకున్నారు. ఇండో పసిఫిక్ ప్రాంతం స్వేచ్ఛగా అందిరికి అందుబాటులో ఉండాలన్న రెండు దేశాల అభిప్రాయాన్ని నాయకులు పునరుధ్ఘాటించారు.
ఇండో పసిఫిక్ ఎకనామిక్ ఫ్రేమ్ వర్క్ ఫర్ ప్రోస్పరిటీ ప్రారంభం కావడం పట్ల ప్రధానమంత్రి హర్షం వ్యక్తం చేశారు. ఈ అంశంలో అన్ని భాగస్వామ్య దేశాల తో కలిసి భారతదేశం పని చేస్తుందని హామీ ఇచ్చారు.
భారత్- అమెరికా దేశాల మధ్య సంబంధాలు మరింత పటిష్టం అయ్యేలా చూసేందుకు చర్యలు కొనసాగించాలని ఇద్దరు నాయకులు అంగీకారానికి వచ్చారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
ఎపిఐలు, కీలక ఇంటర్మీడియేట్లకోసం చైనాపై ఆధారపడడాన్ని తగ్గించేందుకు లక్సాయ్ లైఫ్సైన్సెస్తో కలసి పనిచేయనున్న ఐఐసిటి
ఔషధాల ఉత్పత్తి పరిమాణం రీత్యా, ప్రపంచంలోనే మూడవ అతిపెద్దదిగా ఉన్న భారతీయ ఔషధ పరిశ్రమ, చైనా ముడి పదార్థాలపై ఎక్కువగా ఆధారపడుతుండడాన్ని కోవిడ్ 19 పరిణామాలు బహిర్గతం చేశాయి. ముడి సరకు సరఫరాలో జాప్యం, ధరల పెంపు కారణంగా భారతీయ ఫార్మా పరిశ్రమ ముడిపదార్థాల సరఫరాలో కొరతను ఎదుర్కొంటున్నది. దీనిని గుర్తించి, ఔషధ భద్రత, ప్రజారోగ్యానికి అత్యవసర మందుల అందుబాటు కీలకమని గుర్తించి ప్రధానమంత్రిశ్రీ నరేంద్ర మోదీ అధ్యక్షతన సమావేశమైన కేంద్ర కేబినెట్ , భారతదేశంలో బల్క్ డ్రగ్ తయారీని ప్రోత్సహించేందుకు తద్వారా చైనా పై ఆధారపడడాన్ని తగ్గించేందుకు ఒక ప్యాకేజ్ని ఆమోదించారు.
 కు చెందిన హైదరాబాద్ లోని ఇన్స్టిట్యూట్ ఆఫ్ కెమికల్ టెక్నాలజీ  , హైదరాబాద్కు చెందిన సమీకృత ఔషధ తయారీ కంపెనీ లక్సాయ్ లైఫ్ సైన్సెస్తో కలిసి సంయుక్తంగా క్రియాశీల ఔషధ తయారీ పదార్థాలు, ఇంటర్మీడియేట్లను భారతీయ ఔషధ తయారీ పరిశ్రమకోసం ఉత్పత్తి చేస్తాయి. దీనితో చైనా దిగుమతులపై ఆధారపడడం తగ్గుతుంది.
లక్సాయ్ లైఫ్సైన్సెస్ ప్రైవేట్ లిమిటెడ్ ను 2007 లో ఏర్పాటు చేశారు. అంతర్జాతీయ ఫార్మాసూటికల్ కంపెనీల డిస్కవరీ కెమిస్ట్రీ ప్రచారాన్ని వేగవంతం చేసే దార్శనికతతో దీనిని ఏర్పాటు చేశారు. ఇవాళ లక్సాయ్ సమీకృత ఫార్మా కంపెనీగా ఎదిగి, ఎపిఐ, ఫార్ములేషన్ల అభివృద్ధి, ఎపిఐఅ తయారీరంగంలో పనిచేస్తోంది. లక్సాయ్ కు తన సబ్సిడరీ థెరాపివా ద్వారా యుఎస్ఎఫ్డిఎ, జిఎంపి తయారీ సదుపాయాలు అందుబాటులో ఉన్నాయి.
కరోనా వైరస్కు వ్యతిరేకంగా పోరాటంలో వాడుతున్న ఔషధాల సంశ్లేషణ కోసం ఐఐసిటి, లక్సాయ్ తో కలిసి పనిచేస్తోంది. ఈ సంస్థలు ప్రధానంగా యుమిఫెనోవిర్, రెమ్డెసివిర్ , హైడ్రాక్సీ క్లోరోక్విన్  కీ ఇంటర్మీడియట్ పై దృష్టి పెడతాయి.. మలేరియా పై పోరాటానికి వాడే హైడ్రాక్సీ క్లోరోక్విన్ను ఉత్పత్తి చేసే అతిపెద్ద దేశాలలో భారత్ ఒకటి. ఇటీవలి కాలంలో దీని డిమాండ్ బాగా పెరిగింది. గత కొద్ది రోజులలో అమెరికాతో సహా 50 దేశాలకు భారతదేశం హైడ్రాక్సి క్లోరోక్విన్ ను పంపింది.
ఈ కొలాబరేషన్ , చైనాపై నామమాత్రంగా ఆధారపడే రీతిలో కీలక ముడి పదార్థాలను చౌకగా తయారు చేసే ప్రక్రియకు దోహదపడుతుంది. దీనికితోడు గతంలో ఎబోలో వైరస్ పేషెంట్లకువాడిన రెమ్డెసివిర్ కోవిడ్ -19 పై పోరాటంలో, దాని సమర్థత,భద్రతపై క్లినికల్ ట్రయల్స్ జరుగుతున్నాయి.
ఈ సహకారం ఔషధ ఉత్పత్తుల వాణిజ్య తయారీ పరిజ్ఞానాన్ని ఉపయోగిస్తుంది. ఈ ఉత్పత్తులను వాణిజ్యపరంగా తయారు చేసే మొదటి కొన్నింటిలో లాక్సాయ్ లైఫ్ సైన్సెస్ ఒకటి కానుంది. ఈ ఎపిఐ ల,ఇంటర్మీడియేట్ ల తయారీ ని లక్సాయ్ సబ్సిడరీ అయిన థెరాపివా ప్రైవేట్ లిమిటెడ్ కి గల యుఎస్ఎఫ్డిఎ, జిఎంపి ఆమోదించిన ప్లాంట్లలో చేపట్టడం జరుగుతుంది.
ప్రధాన మంత్రి కార్యాలయం
నార్వే ప్రధానమంత్రి జొనాస్ గహ్ర్ స్టోర్ తో ఫోన్లో మాట్లాడిన ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్ర మోదీ ఈరోజు నార్వే ప్రధానమంత్రి హిజ్ ఎక్సలెన్సీ జొనాస్ గర్హ్ స్టోర్ తో ఫోన్లో మాట్లాడారు.
ఇరువురు నాయకులు, ద్వైపాక్షిక, అంతర్జాతీయ అంశాలను, పరస్పర ప్రయోజనకర అంశాలను చర్చించారు. అలాగే వర్ధమాన దేశాలలో పునరుత్పాదక ఇంధన ప్రాజెక్టులకు క్లైమేట్ ఫైనాన్స్ ను సమకూర్చేంఉదకు తీసుకోవలసిన చర్యలను వారు చర్చించారు. వర్ధమాన ప్రపంచానికి సకాలంలో, తగినంత , న్యాయబద్ధమైన క్లైమేట్ ఫైనాన్స్ అందేలా చేయాల్సిన అంశం ప్రాధాన్యత గురించి ప్రధానమంత్రి ప్రస్తావించారు. ఈ దిశగా హిజ్ ఎక్సలెన్సీ స్టోర్ నిబద్ధతను ప్రధానమంత్రి ప్రశంసించారు.
ఇరువురు నాయకులు బ్లూ ఎకానమీపై ఏర్పడిన టాస్క్ ఫోర్స్ తోపాటు ప్రస్తుతం కొనసాగుతున్న ద్వైపాక్షిక సహకార కార్యక్రమాలను సమీక్షించారు. ఇండియా -నార్వే లమధ్య హరిత హైడ్రోజన్, షిప్పింగ్, సైన్స్ అండ్ టెక్నాలజీ , విద్యారంగాలలో పరస్పర సహకారం విషయంలో వారు సంతృప్తి వ్యక్తం చేశారు.
(
ప్రధాన మంత్రి కార్యాలయం
వైట్ఫీల్డ్  నుంచి కృష్ణరాజపుర వరకు నిర్మించిన బెంగుళూరు మెట్రో రైలు మార్గాన్ని ప్రారంభించిన - ప్రధానమంత్రి
మెట్రో రైలులో ప్రయాణించిన - మోదీ
వైట్ఫీల్డ్  నుంచి కృష్ణరాజపుర వరకు నిర్మించిన బెంగుళూరు మెట్రో రైలు మార్గాన్ని ప్రధానమంత్రి శ్రీ నరేంద్ర మోదీ ఈ రోజు ప్రారంభించారు. అనంతరం నూతనంగా ప్రారంభించిన మెట్రో రైలు మార్గంలో శ్రీ మోదీ కూడా ప్రయాణించారు.
ఈ విషయాన్ని ప్రధానమంత్రి కార్యాలయం సామాజిక మాధ్యమం ద్వారా ఒక ట్వీట్ చేస్తూ, "ప్రధానమంత్రి నరేంద్ర మోదీ బెంగళూరు మెట్రో లో ప్రయాణిస్తూ, వివిధ వర్గాల ప్రజలతో సంభాషిస్తున్నారు." అని పేర్కొంది.
వైట్ ఫీల్డ్  మెట్రో స్టేషన్ కు చేరుకున్న ప్రధానమంత్రి ముందుగా టికెట్ కౌంటర్ లో టిక్కెట్ను కొనుగోలు చేసి, ఆ సందర్భంగా ఏర్పాటు చేసిన ఎగ్జిబిషన్ ను తిలకించారు. వైట్ ఫీల్డ్ మెట్రో లైన్ ప్రారంభోత్సవానికి గుర్తుగా ఏర్పాటు చేసిన శిలా ఫలకాన్ని ఆవిష్కరించిన అనంతరం ప్రధానమంత్రి, మెట్రో ఎక్కేందుకు ప్లాట్ ఫారమ్ వైపు వెళ్లారు. ప్రయాణ సమయంలో ఆయన అక్కడ ఉన్న బెంగళూరు మెట్రో కార్మికులు, సిబ్బందితో ముచ్చటించారు.
ప్రధానమంత్రితో పాటు కర్ణాటక గవర్నర్ శ్రీ థావర్ చంద్ గెహ్లాట్, కర్ణాటక ముఖ్యమంత్రి శ్రీ బస్వరాజ్ బొమ్మై కూడా ఈ కార్యక్రమంలో పాల్గొన్నారు.
నేపథ్యం:
దేశ వ్యాప్తంగా ప్రపంచ స్థాయి అర్బన్ మొబిలిటీ మౌలిక సదుపాయాల అభివృద్ధి పై ప్రధానమంత్రి ప్రత్యేక దృష్టి సారించారు. దీనికి అనుగుణంగా, బెంగళూరు మెట్రో రెండవ కింద 13.71 కి.మీల విస్తీర్ణంలో వైట్ఫీల్డ్  మెట్రో నుండి కృష్ణరాజపుర మెట్రో స్టేషన్ వరకు మెట్రో లైన్ ఆఫ్ రీచ్-1 ఎక్స్టెన్షన్ ప్రాజెక్ట్ ను ప్రధానమంత్రి వైట్ ఫీల్డ్  మెట్రో స్టేషన్లో ఈ రోజు ప్రారంభించారు. సుమారు 4,250 కోట్ల రూపాయలతో నిర్మించబడిన ఈ మెట్రో లైన్ ప్రారంభోత్సవం బెంగళూరులోని ప్రయాణికులకు పరిశుభ్రమైన, సురక్షితమైన, వేగవంతమైన, సౌకర్యవంతమైన ప్రయాణ సౌకర్యాన్ని అందిస్తుంది, ఇది చైతన్యాన్ని మెరుగుపరుస్తుంది, నగరంలో ట్రాఫిక్ రద్దీని తగ్గిస్తుంది.
(
రక్షణ మంత్రిత్వ శాఖ
భారత వైమానిక దళంలో చేరిన రఫేల్ యుద్ధ విమానాలు
భారత వైమానిక దళం శత్రు భయంకరంగా మారింది. తొలి దశ రఫేల్ యుద్ధ విమానాలు అంబాలా వైమానిక స్థావరంలో దిగాయి. ఇవి ఫ్రాన్స్ మెరిగ్నాక్లోని డసాల్ట్ వైమానిక కేంద్రం నుంచి ఈనెల 27వ తేదీన ఉదయం బయలుదేరి బుధవారం మధ్యాహ్నం భారత్ చేరుకున్నాయి. మార్గంమధ్యలో అబుదాబిలోని అల్ దఫ్రా వైమానిక స్థావరంలోనూ ఆగాయి.
రఫేల్ యుద్ధ విమానాల ప్రయాణం రెండు దశల్లో సాగింది. భారత పైలెట్లే వీటిని నడిపారు. ఫ్రాన్స్ నుంచి భారత్ చేరుకోవడానికి 8500 కి.మీ. దూరం ప్రయాణించాయి. తొలి మజిలీలో భాగంగా, ఏడున్నర గంటల్లో 5800 కి.మీ. ప్రయాణించాయి. ఫ్రెంచ్ వైమానిక ట్యాంకర్ ద్వారా గాలిలోనే ఇంధనం నింపుకున్నాయి. చెప్పిన గడువులోగా యుద్ధ విమానాలను అప్పగించినందుకు ఫ్రాన్స్ ప్రభుత్వానికి, పరిశ్రమకు ఐఏఎఫ్ అభినందనలు తెలిపింది. ప్రయాణ సమయంలో ఫ్రెంచ్ వాయుసేన తన ఇంధన ట్యాంకర్ ద్వారా అందించిన మద్దతుతో ఇంత సుదూర ప్రయాణం గడువులోగా విజయవంతంగా ముగిసింది.
17వ స్క్వాడ్రన్ అయిన "గోల్డెన్ యారోస్"లో రఫేల్ యుద్ధ విమానాలు భాగమయ్యాయి. ఈ స్క్వాడ్రన్ను 1951లో ఏర్పాటు చేశారు. దీనికి ఎన్నో తొలి ఘనతలు ఉన్నాయి. 1955లో, మొదటి దిగ్గజ యుద్ధవిమానం 'డి హవిల్లాండ్ వాంపైర్' 1957లో 'హాకర్ హంటర్' యుద్ధ విమానం ఈ స్క్వాడ్రన్లో చేరాయి.
రఫేల్ యుద్ధ విమానాల చేరిక వేడుకను ఆగస్టు ద్వితీయార్ధంలో అధికారికంగా నిర్వహిస్తారు. ఈ వివరాలను త్వరలోనే ప్రకటిస్తారు.